Peale Taani okupeerimist sakslaste poolt hõivasid Briti väed 12. aprillil 1940. aastal Fääri saared. 1942-43. aastal rajasid Briti väed Fääri saarte ainsa, Vágari lennuvälja. Briti okupatsiooni ajal anti Løgtingile tagasi seadusandlik võim ja tunnustati Fääri lippu. Kuigi Fääri saarte iseseisvuspüüdlused laienesid, andsid Briti võimud peale sõja lõppu Fääri saared tagasi Taani kontrolli alla.